Presidenti Trump përgatit rizgjedhjen me mesazhin anti-socializëm
Presidenti kultivon ndjesinë kundër socializmit ndërsa afron beteja për zgjedhjet e vitit 2020
Megjithëse duhen edhe 20 muaj deri në zgjedhjet e ardhshme presidenciale, Presidenti Donald Trump e ka gjetur qysh tani thirrjen e tij të betejës. Ai shpreson se qëndrimi i tij anti-socialist do t’i vendosë demokratët në një pozicion të vështirë dhe se do të përgatisë terrenin për një fitore të tij të re në vitin 2020. Korrespondentja e Zërit të Amerikës, Patsy Widakuswara, analizon nëse anti-socializmi është një strategji efektive elektorale në Amerikën e sotshme, ku shumë njerëz janë të zhgënjyer nga aspekte që i perceptojnë si dështime të kapitalizmit. Kanë kaluar mbi 60 vjet nga filmat vizatimorë të propagandës së Luftës së Ftohtë. Megjithatë, socializmi mund të shërbejë ende si fantazma e politikës amerikane. Të paktën për Presidentin Trump. u shpreh Presidenti Trump. Ndërsa duhen edhe 20 muaj deri në zgjedhje, anti-socializmi është bërë thirrja e betejës së Presidentit. Gjatë takimit vjetor të Konferencës së Aksionit Politik Konservator, Presidenti akuzoi demokratët se duan “të zëvendësojnë të drejtat individuale me dominimin total të qeverisë”. Objektivi kryesor i tij është Senatori Bernie Sanders, një social-demokrat i vetëshpallur dhe një ndër kandidatët kryesues ndër sfidantët e shumtë demokratë. , deklaroi Senatori Sanders. Senatori Sanders mbështet politika si: mbulim shëndetësor për të gjithë, arsim të lartë falas, si dhe dyfishim të rrogës minimale. Ai gjithashtu mbështet rezolutën e propozuar nga demokratët, “The Green New Deal”, e cila do të rigjallëronte ekonominë dhe do të eliminonte ndotjen nga gazrat karbonikë. Termi risjell në kujtesë planin e Presidentit Roosevelt, “New Deal”, një stimulim masiv i qeverisë për të rikthyer përparimin ekonomik gjatë Depresion të Madh të viteve 1930-të. Por, a mund të jetë zoti Sanders njeriu që do të bashkonte të gjithë votuesit që nuk mbështesin Presidentin? Anketimet tregojnë se pikëpamjet e amerikanëve për socializmin kanë evoluar, në veçanti të brezit të mijëvjeçarit, të cilët arritën moshën madhore gjatë recesionit të vitit 2008 dhe të cilët janë të zhgënjyer me mundësitë e pakta që ofron ekonomia. , thotë Stefanie O’Connell, autore e një faqeje në internet për menaxhimin e pasurisë. Por, Presidenti duket se do ta marrë këtë risk. Analistët thonë se paraqitja e demokratëve si socialistë do të përforcojë bazën mbështetëse të Presidentit Trump dhe do të zgjerojë mbështetjen e republikanëve në radhët e votuesve hispanikë. , thotë Daniel Runde, i Qendrës për Studime Strategjike dhe Ndërkombëtare. Pikërisht këtë theksoi Presidenti Trump gjatë një fjalimi në Majami. , tha Presidenti Trump. Një paralajmërim që duket se Presidenti do ta përsërisë përgjatë rrugëtimit drejt 2020-ës.